**Information om persondatabehandling – CG JENSEN**

**Introduktion**

CG Jensen A/S (CGJ) er en danskejet, landsdækkende bygge- og anlægsentreprenør. Vi bygger broer og bydele, havne og hoteller, P-huse og populære byrum. I stål, beton og træ. Vi renoverer og vedligeholder også Danmarks havne og broer.

CGJ tager beskyttelsen af personoplysninger alvorligt, og ligesom med vores byggeprojekter, arbejder vi målrettet og struktureret for at sikre, at CGJ lever op til sine forpligtelser i medfør af persondatalovgivningen og i overensstemmelse med principperne for lovlig behandling af personoplysninger,

implementerer og overholder de vejledninger og den praksis, der kommer på området, herunder fra Datatilsynet og det Europæiske Databeskyttelsesråd, samt træner vores medarbejdere i at være opmærksom på og overholde principperne for lovlig behandling af personoplysninger.

I forbindelse med vores almindelige drift, vil vi behandle personoplysninger om eksempelvis kunder, potentielle kunder, samarbejdspartnere, leverandører, kandidater og ansatte.

Denne information om persondatabehandling er målrettet dig, som af den ene eller anden grund er i berøring med CGJ som potentiel kunde, kunde, samarbejdspart, leverandør eller fordi du søger ansættelse hos os. I de forbindelser vil vi behandler personoplysninger om dig.

Andre er velkomne til at læse med.

**Dataansvarlig**

Dataansvarlig for behandlingen af dine personoplysninger er

CG Jensen A/S

Fabriksparken 37

2600 Glostrup

CVR. Nr. 30517628

Kontaktoplysninger: info@cgjensen.dk

**Generelt:**

I forbindelse med indgåelse af aftale om og i forbindelse med levering af vores services og ydelser, eller når du søger ansættelse hos os, vil vi behandle oplysninger om dig eller oplysninger, som kan identificere dig (personoplysninger).

Det ligger naturligt for os at respektere dig og dit privatliv, hvorfor vi tager beskyttelsen af dine personoplysninger alvorligt. Så udover tilsagn om fortrolighed og tavshedspligt, behandler vi dine personlige oplysninger i overensstemmelse med lovgivningen og på den måde, som vi har vedtaget i denne information.

**Kun relevante og nødvendige personoplysninger**

Vi har fokus på karakteren og omfanget af personoplysninger, og hvordan vi bedst beskytter dem. Derfor indsamler og behandler vi kun personoplysninger, der er tilstrækkelige, relevante og begrænset til, hvad der er nødvendigt i forhold til et fastsat legitimt og sagligt formål. Vi prioriterer, at vi ikke indsamler flere personoplysninger, end der er nødvendige for at opnå det formål.

Vi kan dog være forpligtet i henhold til lovgivningen at indsamle og behandle visse personoplysninger.

**Kun saglige og legitime formål**

Vores indsamling og behandling af personoplysninger sker udelukkende til saglige og legitime formål. Vi anvender ikke dine personoplysninger til andet formål end det, som personoplysningerne oprindeligt er indsamlet til.

Skulle vi alligevel finde det nødvendigt anvende personoplysninger til et andet formål end det, som de oprindeligt er indsamlet til, vil det ske i det omfang det er lovligt. Vi vurderer i denne sammenhæng også, om brugen af personoplysningerne til det nye formål kan have negative konsekvenser for dig.

Ved anonymisering af personoplysninger, så du ikke længere kan identificeres eller er identificerbar, kan vi dog anvende oplysningerne til andre formål uden orientering herom.

**Kun når vi må**

Vores indsamling og behandling af personoplysninger sker udelukkende i henhold til et lovligt behandlingsgrundlag, som det er angivet i persondatalovgivningen. Kun når en af disse grunde er tilstede, må vi behandle dine personoplysninger. Vi kan undtagelsesvist have brug for at indhente dit samtykke til at behandle oplysningerne.

**Vi kontrollerer og opdaterer dine personoplysninger**

Da vores drift er afhængig af, at dine personoplysninger er korrekte og opdaterede, har vi fokus på, at de personoplysninger, som vi behandler, ikke er urigtige eller vildledende, og vi sørger for at opdatere personoplysninger løbende ved at tjekke dem mod offentliggjorte oplysninger (eksempelvis via LinkedIn).

Vi beder dig også om, at du også selv oplyser om relevante ændringer i dine personoplysninger.

I nogle tilfælde kan vi have brug for at indhente og sammenstille personoplysninger fra tredjepart, eksempelvis fra offentlige myndigheder og private aktører. I så fald oplyser vi herom, medmindre du **allerede** er bekendt med indsamlingen og behandlingen eller oplysningerne er nødvendige for at opfylde vores aftale med dig. Det kan også undtagelsesvist være, at din interesse i at blive orienteret herom må vige for afgørende hensyn til offentlige eller private interesser, eller der er tale om håndhævelse af civilretlige krav o. lign.

Da vores produkter og serviceydelser kun er henvendt til personer over 18 år, vil vi ikke have personoplysninger tilknyttet vores kunder mv., der vedrører en identificeret eller identificerbar person under 18 år. I så fald vil de pågældende oplysninger blive slettet.

Søger du om ansættelse, praktik, lærlingetilknytning eller lignende og er du under 18 år, så vil vi tage et særligt hensyn til det. Se nærmere under afsnittet om ansøgere.

**Hvem deler vi personoplysninger med**

Vi kan dele eller videregive personoplysninger om dig med tilknyttede selskaber i den koncern, som CGJ er eller eventuelt bliver en del af, samt med vores leverandører og samarbejdspartnere, som har brug for personoplysninger i forbindelse med, at vi kan levere vores ydelser, eller som på anden måde bistår os.

Det kan eksempelvis være rådgivere, samarbejdspartnere eller andre kunder. Vi vurderer altid, om vi må videregive dine personoplysninger.

Såfremt vi anvender andre virksomheder (leverandører og lign.) til behandling af personoplysninger under vores instruks og på vores vegne, indgår vi databehandleraftaler, som nærmere regulerer denne leverandørs behandling af personoplysninger på vores vegne.

Du kan ved henvendelse til os få at vide, hvilke databehandlere, der har personoplysninger om dig.

Vi vil også videregive personoplysninger, hvis det kræves i henhold til lov, retskendelse, lovpligtig indberetning eller tilsvarende bindende juridisk forpligtelse.

Vi overfører kun personoplysninger til behandling inden for EU og EØS eller til en international organisation, som vi mener kan yde tilstrækkelig beskyttelse af dine personlige oplysninger og der foreligger et lovligt overførselsgrundlag.

Endelig kan vi videregive dine personoplysninger til en eventuel køber, som måtte erhverve aktiver fra CGJ.

**Sletning**

Vi sletter personoplysninger, når de ikke længere er nødvendige i forhold til det formål, som var grunden til indsamlingen og behandlingen af de pågældende personoplysninger. Opbevaringsperioden kan derfor variere afhængig af det pågældende formål, og kriterierne for sletning omfatter bl.a., hvor længe vi skal bruge de personlige oplysninger for at opfylde de kontraktmæssige forpligtelser, og om vi er underlagt en forpligtelse til at opbevare oplysningerne i en vis periode i henhold til dansk ret. Vi kan også lade personoplysninger indgå i vores sædvanlige backup-procedure, som tjener til at kunne sikre personoplysningers integritet og robusthed.

Du har ret til at bede om at blive slettet, se nærmere under afsnittet om rettigheder.

**Sikkerhed**

Vi har gennemført passende tekniske og organisatoriske foranstaltninger vedrørende fortrolighed og informationssikkerhed, der beskytter de indsamlede personoplysninger mod at blive tilintetgjort, gå tabt, ændret, uautoriseret offentliggjort, og mod at uvedkommende får adgang eller kendskab til dem. Vi kan dog ikke garantere, at beskyttelsen er 100%, og udefrakommende kan lykkes med at bryde vores beskyttelsesforanstaltninger, selvom vi gør alt hvad vi kan for at undgå det.

Vi har fastsat regler for, at adgang til personoplysninger fysisk og systemmæssigt begrænses til de kollegaer, som har et arbejdsrelateret behov for adgang hertil, og som har modtaget undervisning og instruktion i behandling af personoplysninger. Alle medarbejdere hos CGJ er omfattet af en tavshedspligt og fortrolighed i medfør af vores ansættelseskontrakter.

Personoplysninger i fysisk form eller på bærbare datamedier (USB o. lign.) opbevares aflåst, når de ikke er i brug, mens personoplysninger i digital form er beskyttet af adgangskontrol, personlige adgangskoder, backup-system samt opdaterede firewalls og anti-virusbeskyttelse.

Vi har også proces for håndtering af eventuelle sikkerhedsbrud og underretning herom til dig og Datatilsynet.

**Ændring**

Det kan blive nødvendigt for os at ændre brugen af personlige oplysninger, eksempelvis på grund af den digitale udvikling. Vi forbeholder os derfor ret til at ændre denne informationsmeddelelse. Er der tale om væsentlige ændringer, vil vi, hvis det er muligt, sørge for at du får besked om ændringerne.

**Optimering af brugeroplevelsen – cookies**

Når du besøger vores hjemmeside, kan der blive lagret små programfiler på din enhed, som også kan være personlige oplysninger. Du kan læse mere om vores behandling af dine personoplysninger i den forbindelse i vores cookie-politik [her](https://cgjensen.dk/cookies).

**Kontakt**

Hvis du ønsker mere viden om, hvordan CGJ behandler dine personoplysninger, kan du kontakte os på mail info@cgjensen.dk eller telefon +45 4344 6800.

**Mere information**

Er du ansøger til en stilling, lærling, praktikant eller lign, læs videre [her](#Jobansøgere).

Er du kunde eller kontaktperson hos en kunde, læs videre [her](#Kunder):

Vil du vide mere om reglerne for behandling af personlige oplysninger, kan du finde yderligere information på Datatilsynets hjemmeside, www.datatilsynet.dk.

**Rettigheder**

Persondatareglerne giver dig som registreret nogle rettigheder. Dem kan du læse mere om [her](#Rettigheder).

**Cookies mv.**

Vores hjemmeside anvender cookies og lignende teknologier til at indsamle og behandle oplysninger om vores besøgendes brug af vores hjemmeside og services. Ønsker du at vide mere om vores brug af cookies og lignende teknologier, kan du læse herom i [vores cookiepolitik](http://mth.dk/Cookie-politik) som du finder på vores hjemmeside.

**INFORMATION OM DINE RETTIGHEDER**

Når vi behandler personoplysninger om registrerede personer i forbindelse med vores services, har de registrerede personer en række rettigheder i henhold til den danske persondatalovgivning. Vi har derfor vedtaget denne politik, der fortæller dig om dine rettigheder, hvis vi behandler personoplysninger om dig.

Du kan sende anmodning om en af dine rettigheder til info@cgjensen.dk. I forbindelse med fremsendelse af anmodning skal du oplyse dit fulde navn samt din relation til CGJ.

Når vi har modtaget din anmodning, undersøger vi, om vi kan identificere dig, og om betingelserne for rettigheden er opfyldt. I bekræftende fald sørger vi for, at rettigheden bliver opfyldt.

Som udgangspunkt kan du frit og gratis benytte dig af dine rettigheder. Såfremt du beder om ekstra kopier af oplysninger, kan vi dog opkræve et gebyr herfor. Ved anmodninger, som er åbenbart grundløse eller overdrevne, kan vi også enten opkræve et gebyr for at give oplysninger eller træffe den ønskede foranstaltning, eller vi kan afvise at efterkomme anmodningen.

Udøvelsen af dine rettigheder må heller ikke krænke andres rettigheder og frihedsrettigheder, ligesom at oplysningerne kan være omfattet af en tavshedspligt, og vi kan derfor nægte at opfylde dine rettigheder helt eller delvist, hvis der vil være tale herom.

**Ret til at trække samtykke tilbage**

Du har ret til at trække dit samtykke tilbage, hvis vores behandling af dine personoplysninger er baseret på dit samtykke hertil. Vi vil i så fald slette dine personoplysninger, hvis der ikke er et andet retsgrundlag for behandlingen, se også Ret til sletning. Tilbagetrækning af samtykke vil dog ikke berøre lovligheden af den behandling, som vi allerede har foretaget på baggrund af samtykket.

**Indsigtsret**

Du har ret til at få indsigt i de personoplysninger, som vi behandler om dig. Ved at skrive til os (på ovenstående adresse) kan du anmode om indsigt i de personoplysninger, som vi har registreret om dig, herunder de formål, som oplysningerne er indsamlet til. Vi vil efterkomme din indsigtsanmodning så hurtigt som muligt.

**Ret til berigtigelse og sletning**

Du har ret til at anmode om korrektion, supplerende behandling, sletning eller blokering af de personoplysninger, vi behandler om dig. Vi vil efterkomme din anmodning så hurtigt som muligt, i det omfang det er nødvendigt. Hvis vi - af en eller anden grund - ikke kan imødekomme din anmodning, kontakter vi dig.

**Ret til begrænsning af behandling**

Du har – under særlige omstændigheder - ret til at få begrænset behandlingen af dine personlige oplysninger. Kontakt os venligst, hvis du ønsker en begrænsning af behandlingen af dine personoplysninger.

**Ret til dataportabilitet**

Du har – under særlige omstændigheder – ret til at anmode om at modtage dine personoplysninger dine personoplysninger eller få dem videregivet til andre (kun oplysninger vedrørende dig selv og som du selv har givet os) i et struktureret, almindeligt anvendt og maskinlæsbart format (dataportabilitet). Kontakt os venligst, hvis du vil udnytte muligheden for dataportabilitet.

**Ret til indsigelse**

Du har ret til at gøre indsigelse mod en behandling af dine personoplysninger i samfundets eller andres interesser, og personoplysningerne må herefter ikke længere behandles, medmindre vi kan påvise vægtige legitime grunden til behandlingen, der går forud for dine interesser, rettigheder og frihedsrettigheder, eller behandlingen er nødvendig for, at et retskrav kan fastlægges, gøres gældende eller forsvares. Du har endvidere til enhver tid ret til at gøre indsigelse mod en behandling af dine personoplysninger med henblik på direkte markedsføring, og personoplysningerne må herefter ikke længere behandles til dette formål.

**Ret til ikke at være genstand for en automatisk behandling**

Du har ret til ikke at være genstand for en afgørelse, der alene er baseret på automatisk behandling, herunder profilering, som har retsvirkning eller på tilsvarende vis betydeligt påvirker dig. Dette gælder dog ikke, hvis afgørelsen er nødvendig for indgåelse eller opfyldelse af en kontrakt, som du er part i, hvis afgørelsen er baseret på dit samtykke, eller hvis afgørelsen er hjemlet i dansk ret. CG Jensen anvender ikke automatiseret behandling som grundlag for afgørelser.

**Ret til at klage over behandling af dine personoplysninger**

Du har ret til at klage til [Datatilsynet](https://www.datatilsynet.dk/forside/), hvis du mener, at vores behandling af dine personoplysninger overtræder den danske persondatalovgivning. Vi håber dog, at du vil kontakte os først via info@cgjensen.dk, ligesom vi vil sætte pris på at modtage en kopi af klagen, hvis du beslutter dig for at klage til Datatilsynet.

Klage skal i så fald sendes til:

Datatilsynet  
Borgergade 28  
1300 København K

[www.datatilsynet.dk](http://www.datatilsynet.dk)

[info@datatilsynet.dk](mailto:info@datatilsynet.dk)

**SÆRLIG INFORMATION TIL JOBANSØGERE, LÆRLINGE, PRAKTIKANTER OG TILSVARENDE ANSØGERE**

I forbindelse med, at du ansøger om at arbejde for CGJ, vil vi behandle personoplysninger om dig. Denne information supplerer derfor vores generelle information om persondatabehandlingen hos CGJ, som du kan læse [her](#Generelt).

**Typer af personoplysninger**

I forbindelse med vurdering af din ansøgning mv., har vi kun brug for dine personoplysninger til brug for at vurdere dine faglige kompetencer, arbejdserfaring og lignende almindelige personoplysninger til brug for vurdering af din egnethed til jobbet

Derfor har vi som udgangspunkt ikke brug for at modtage, og vil ikke indsamle andet end, almindelige personoplysninger om dig eller andre. Medmindre du udtrykkeligt bliver bedt om det, er der derfor en række oplysninger, som du ikke skal give os, hverken via dit CV eller når du giver oplysninger til os på anden måde.

Først og fremmest skal du ikke sende os følsomme personoplysninger. Følsomme personoplysninger er oplysninger om religion, race, politisk overbevisning, fagforeningsforhold, etnisk oprindelse, seksuel orientering, helbredsoplysninger, samt biometriske og genetiske data.

Vi har ikke brug for og vil hverken indsamle eller ønsker at modtage de sidste fire cifre i dit personnummer, og vil heller ikke have oplysninger om lovovertrædelser eller straffedomme.

Vi vil derfor alene behandle almindelige personoplysninger om dig, som typisk vil være:

* Navn
* Køn
* Adresse
* Telefonnummer
* Fødselsdato
* E-mailadresse
* Alder
* Foto
* Fritidsinteresser
* Kurser og uddannelsesmæssig baggrund
* Oplysninger om nærmeste familie
* Bopæl
* Personprofil test (logisk og personprofil test)
* Tidligere beskæftigelse
* Lønmæssige forhold
* Kopi af eksamenspapirer
* Noter og beskrivelser fra møder og/eller samtaler
* arbejdserfaring
* arbejdskompetencer
* anden almindelige korrespondance

Ansøger du om at blive lærling, elev eller praktikant, kan vi også have brug for at kende dit fagforeningsmæssige tilknytningsforhold.

**Hvor får vi oplysningerne fra**

Vores primære kilde til oplysninger om dig vil i første omgang være de personoplysninger, som du selv har sendt til os, har offentliggjort på et socialt medie, eksempelvis LinkedIn, eller andre offentligt tilgængelige kilder. Vi kan også modtage navneforslag fra vores medarbejdere, kunde og samarbejdsparter, og derefter afdække den persons faglige kompetencer, arbejdserfaring og lignende almindelige personoplysninger til brug for vurdering af personens egnethed til jobbet.

Når vi har vurderet din ansøgning mv., vil vi i første omgang kun indhente yderligere personoplysninger direkte fra dig via telefon og evt. et interview. Det drejer sig eksempelvis om dine lønforventninger, din faglighed, dine kompetencer og lignede arbejdsfaglige spørgsmål.

Skulle det blive nødvendigt at indhente personoplysninger om dig fra andre, eksempelvis referencer, vil det typisk ske sidst i processen.

Vi vil alene kontakte referencer, som du selv har oplyst til os og dermed har givet samtykke til, at vi kontakter den eller de pågældende. Vi vil kun fra referencer indhente de relevante og nødvendige almindelige personoplysninger om dig til brug for vurderingen af dig som kandidat til den pågældende stilling.

**Formål og behandlingshjemmel**

Vi behandler kun personoplysninger om dig som er relevante og tilstrækkelige til brug for vurderingen af dig til en stilling, lærlingeplads, elevplads, praktikplads mv. hos os.

Hvis vi selv søger at finde en kandidat til en stilling, vil vores behandlingshjemmel i første omgang være en legitim interesseafvejning, jf. Persondataforordningen artikel 6, stk. 1, litra f. Afvejningen består i vores ønske om at finde en egnet kandidat til jobbet mv., overfor at vi kun behandler personoplysninger om dig, som er offentliggjort af dig selv, eller hvor vi har fået dit navn fra en kontaktperson, som oplyser at du har givet pågældende lov til at videregive dit navn. .

Vil din ansøgning mv. indgå i et egentligt ansættelsesforløb, vil behandlingen af dine personoplysninger ske i det omfang, som det er nødvendigt for at indgå ansættelsesaftalen mv. med dig, jf. artikel 6, stk. 1, litra b.

Skulle det blive nødvendigt at du deltager i en personlighedstest, vil vi overdrage dine personoplysninger til en samarbejdspartner, der gennemfører personlighedstesten til brug for indgåelsen af ansættelsesaftalen mv, jf. artikel 6, stk. 1, litra b.

De personoplysninger, som vi modtager på grundlag af din personlighedstest, sker på grundlag af dit samtykke, jf. artikel 6, stk. 1, litra a. I samtykket vil du modtage mere specifik oplysning om, hvad der sker med dine personlige oplysninger, som du afgiver under personlighedstesten, og hvilke videregives til os fra vores samarbejdspartner.

Dit fagforeningsmæssige tilknytningsforhold vil være en følsom personoplysning. Hvis det er nødvendigt for os at behandle oplysning om dit fagforeningsmæssige tilknytningsforhold sker det kun, når det er nødvendigt for CGJ’s overholdelse af sine arbejdsretlige forpligtelser, jf. Databeskyttelseslovens §12.

**Hvem deler vi dine oplysninger med**

Vi deler relevante og nødvendige personoplysninger om dig med eventuelle referencer, som du måtte have oplyst.

For så vidt angår indgåelse af aftaler for lærlinge, elever og praktikanter, kan vi dele dine personoplysninger med dit uddannelsessted, fagforening og/eller tillidsrepræsentanten tilknyttet den byggeplads, som du vil skulle arbejde på. Personoplysninger kan også blive videregivet til offentlige myndigheder i det omfang, at vi er forpligtet hertil i henhold til dansk ret. Endelig kan personoplysningerne blive delt med vores databehandlere.

**Sletning**

Vi beholder dine personoplysninger så længe, som du indgår i et ansættelsesforløb. Vi vil slette dine personoplysninger senest seks måneder efter der er truffet endelig beslutning om ansættelsen af en anden end dig, medmindre vi har pligt til eller særligt brug for at beholde dem, eksempelvis til imødegåelse af et retskrav. Vi kan også aftale med dig, at vi beholder dine personoplysninger længere.

Du kan læse mere om vores principper for sletning under vores generelle information om behandling af persondata [her](#Generelt).

Du kan på ethvert tidspunkt i et forløb give udtryk for, at du ikke ønsker at gå videre. Vi vil i så fald slette dine personlige oplysninger i overensstemmelse med vores sletningsprincipper. Det vil som udgangspunkt være senest 6 måneder efter du har anmodet om ikke at gå videre.

**Dataansvarlig**

CGJ vil være dataansvarlig for behandlingen af kundens personoplysninger. Se nærmere under generelt [her](#Generelt).

**Rettigheder**  
Du har som ansøger mv. en række rettigheder, eksempelvis ret til indsigt i behandlingen af personoplysninger og ret til at få personoplysninger slettet. Rettighederne kan dog være begrænsede til bestemte situationer eller underlagt visse betingelser. For nærmere oplysning om de registreredes rettigheder, herunder anmodning om udøvelse heraf, kan du læse [her](#Rettigheder).

**SÆRLIG INFORMATION TIL KUNDER OG KONTAKTPERSONER**

Som led i indgåelsen af en aftale om levering af vores service og produkter, vil CGJ behandle en række personoplysninger om kunden og kontaktpersoner hos kunden.

Denne information er derfor målrettet potentielle kunder, kunder og deres ansatte, hvis personlige oplysninger, vi behandler som led i vores service, leverancer og almindelig forretningsdrift. Denne information supplerer derfor vores generelle information om behandling af personoplysninger, som du kan læse [her](#Generelt).

**Formål og behandlingshjemmel**

Helt overordnet vil formålet med behandlingen af dine oplysninger være administration af dit kundeforhold, herunder i relation til levering af aftalte ydelser, forpligtelser, mv. Det betyder enhver form for interaktion, som en kunde har med CGJ.

Inden et kundeforhold er etableret, behandler vi kun personoplysninger om den potentielle kunde og/eller kontaktperson med henblik på markedsføring og salgsinitiativer.

**Typer af personoplysninger om vores kunder og hvor vi får dem fra**

Inden et kundeforhold etableres, kan CGJ indsamle følgende personoplysninger om en potentiel kunde eller kundens fysiske kontaktperson, eksempelvis medarbejder(e), hvis der er tale om en juridisk person:

* navn
* adresse
* telefonnummer
* e-mailadresse
* virksomhed
* stilling

Vi indsamler personoplysninger om mulige kunder og kontaktpersoner via offentliggjorte personoplysninger, eksempelvis via den potentielle kundes hjemmeside eller LinkedIn.

I forbindelse med etablering af og under det løbende kundeforhold kan CGJ indsamle yderlige personoplysninger om vores kunde eller kundens fysiske kontaktperson, eksempelvis medarbejder(e), hvis der er tale om en juridisk person:

* navn
* adresse
* telefonnummer
* e-mailadresse
* virksomhed
* stilling
* bankoplysninger relateret til kundeforholdet
* regnskabsoplysninger relateret til kundeforholdet
* Oplysninger tilknyttet opgaver og opgavehistorik

I forbindelse med administrationen af kundeforholdet kan vi også have brug for at indsamle og behandle supplerede personoplysninger i forbindelse med eksempelvis myndighedsbehandlinger. Kunden vil i så fald blive orienteret herom, medmindre kunden allerede er bekendt med indsamlingen og behandlingen, eller kundens interesse i at blive orienteret herom må vige for afgørende hensyn til offentlige eller private interesser, eller der er tale om håndhævelse af civilretlige krav o. lign.

Vi indsamler personoplysningerne fra kunden eller kontakten selv, eller fra kundens hjemmeside, fra LinkedIn eller andre offentligt tilgængelige kilder. Til brug for opfyldelsen af vores aftaler, kan vi tillige indsamle personoplysninger om kunden eller kontakten fra offentlige byggemyndigheder.

Vi indsamler kun nødvendige og relevante almindelige personoplysninger. Vi vil ikke indsamle følsomme personoplysninger, personnummer eller straffeoplysninger om kunder eller kontaktpersoner, medmindre det er påkrævet af lovgivningen.

**Behandlingshjemmel**

Vi behandler kun personoplysninger om kunden og en kontaktperson, i det omfang det er nødvendigt for kundeforholdet, herunder som dokumentation, jf. Persondataforordningen artikel 6, stk. 1, litra b.

De pågældende oplysninger er nødvendige for, at vi kan entydigt identificere kunden og kommunikere med kunden samt administrere kundeforholdet og opfylde vores aftaler. Det kan også være nødvendigt i forhold til de retlige forpligtelser, som vi er underlagt i henhold til dansk ret, jf. artikel 6, stk. 1, litra c. Vi kan også behandle personoplysninger på grundlag af Persondataforordningen artikel 6, stk. 1, litra f, idet behandlingen i så fald vil være nødvendig af hensyn til at gennemføre vores service, leverancer og levere vores ydelser, og hvor behandlingen ikke kan anses at krænke dig eller nogle af dine rettigheder.

Hvis vi undtagelsesvis behandler følsomme personoplysninger, vil det ske i medfør af Persondataforordningen 9, stk. 2, litra f, der vedrører håndhævelse eller imødegåelse af juridiske krav eller på grundlag af et samtykke, jf. artikel 9, stk. 2, litra a.

**Hvem deler vi dine oplysninger med**

Kundens eller kontaktpersonens personoplysninger kan blive videregivet til andre kunder, samarbejdsparter, rådgivere og/eller leverandører, i fald det er nødvendigt i forhold til vores aftaler. Personoplysninger kan også blive videregivet til offentlige myndigheder i det omfang, at vi er forpligtet hertil i henhold til dansk ret. Endelig kan personoplysningerne blive delt med vores databehandlere.

Vi sikrer os, at personoplysninger om kontaktpersonen hos kunden er opdaterede ved med passende intervaller at orientere os eksempelvis på LinkedIn om eventuelle stillingsskift.

Hvis vi modtager direkte besked fra kontaktpersonen om, at denne stopper i jobbet, vil vi sørge for at opdatere vores kontaktpersoner hos kunden. Den hidtidige kontaktperson vil derefter ikke behandles som kontaktperson, men oplysninger om den fratrådte kontaktperson vil stadig kunne behandles i overensstemmelse med vores generelle principper om potentielle kunder, se ovenfor.

**Sletning**

Hvis en potentiel kunde eller dennes kontaktperson ikke reagerer på vores henvendelser, slettes oplysningerne. Hvis henvendelse aktivt afvises, beholder vi navn og virksomhed, således at vi kan sikre os, at vi ikke henvender os igen. Disse oplysninger slettes efter 2 år.

Når kundeforholdet er etableret, vil vi opbevare personoplysninger indtil, at ethvert krav i forbindelse med kundeforholdet er forældet, hvorefter de slettes. Vi kan dog opbevare nogle personoplysninger i kortere eller længere tid, hvis personoplysningerne ikke længere er relevante, eller hvis de er relevante for et eventuelt senere krav, eller hvis det er nødvendigt for at overholde en retlig forpligtelse, som følger af dansk ret, eller hvis et retskrav skal fastlægges, gøres gældende eller forsvares.

Under hensyntagen til anden relevant lovgivning og ansvarsforsikringer, vil personoplysninger normalt blive slettet ikke senere end 10 år efter at kundeforholdet må fastslås som ophørt, medmindre vi specifikt aftaler en længere opbevaringsperiode.

Vi kan også lade personoplysninger indgå i vores sædvanlige backup-procedurer, og de vil blive slettet i overensstemmelse med fornyelse af backup.

Normalt behandler vi kun almindelige personoplysninger om vores kunder. Hvis det desuagtet bliver nødvendigt at behandle andre typer personoplysninger, vil dette skyldes, at behandlingen er nødvendig for at overholde en retlig forpligtelse, som følger af dansk ret, eller hvis et retskrav skal fastlægges, gøres gældende eller forsvares. Skulle du blive anmodet om at give samtykke til en behandling, vil samtykke indeholde mere specifik information om sletning af de pågældende personoplysninger.

**Dataansvarlig**

CGJ vil være dataansvarlig for behandlingen af kundens personoplysninger. Læs mere om CGJ og vores generelle information om persondatabehandling [her](#Generelt).

**Rettigheder**  
Du har som kunde eller kontaktperson for en kunde en række rettigheder, eksempelvis ret til indsigt i behandlingen af personoplysninger og ret til at få personoplysninger slettet. Rettighederne kan dog være begrænsede til bestemte situationer eller underlagt visse betingelser. For nærmere oplysning om de registreredes rettigheder, herunder anmodning om udøvelse heraf, kan du læse [her](#Rettigheder).